AUTOMOBILIO TECHNINĖ SPECIFIKACIJA
1. Bendra informacija ir pirkimo objektas
1.1. Pirkimas „Automobilis“ (toliau – Pirkimas) vykdomas Lietuvos hidrometeorologijos tarnybos prie Aplinkos ministerijos (toliau – Tarnyba) reikmėms, adresu Oršos g. 8, LT-09300 Vilnius, Lietuva.
1.2 Pirkimo aprašymas – Pirkimu siekiama įsigyti naują, patikimą ir funkcionalų lengvąjį automobilį (M1 kategorijos) (toliau – Automobilis). Automobilis bus naudojamas tarnybinėms ir ūkinėms reikmėms, todėl jam keliami aukšti patikimumo, talpumo ir ekonominės klasės reikalavimai. Pirkimas vykdomas, siekiant užtikrinti patikimą ir nepertraukiamą Tarnybos veiklos palaikymą. 
1.3  Pirkimo objektas –Automobilis– 1 vnt.
1.4 Pirkimo tikslas – Įsigytas Automobilis turi užtikrinti patikimą ir efektyvų Tarnybos darbuotojų mobilumą bei bagažo gabenimą.
1.5  Pristatymo terminas – Automobilį pristatyti adresu  Oršos g. 8, LT-09300 Vilnius, Lietuva ne vėliau kaip iki 2026 m. kovo 31 d.
1.6  Apmokymai –  Tiekėjas ne vėliau kaip per 3 d. d. (konkretus laikas turi būti suderintas su Tarnyba) po priėmimo-perdavimo akto pasirašymo privalo apmokyti 3 (tris) Tarnybos darbuotojus. Mokymai turi apimti: automobilio valdymo funkcijas, saugaus eksploatavimo principus, gamintojo numatytas techninės priežiūros procedūras ir įspėjimų/indikatorių interpretavimą. Mokymų trukmė – ne trumpesnė kaip 1 valanda. Mokymai turi būti vykdomi Tarnybos nurodytoje vietoje, lietuvių kalba.

2. Techniniai reikalavimai Automobiliui
2.1 Automobiliui keliami minimalūs techniniai reikalavimai pateikiami Automobilio įsigijimo techninės specifikacijos (toliau – TS) 1 lentelėje. Siūlomi parametrai turi būti lygiaverčiai ar geresni nei nurodyti reikalavimai.
2.2 Tiekėjas teikdamas pasiūlymą privalo užpildyti žemiau pateiktą lentelę įrašydamas joje konkrečias siūlomos prekės charakteristikas (reikšmes), o kur jų įrašyti negalima – nurodyti/aprašyti reikalavimo atitikimą. Siūlomas automobilis privalo atitikti visus TS 1 lentelėje nurodytus privalomuosius reikalavimus. Šių reikalavimų neatitinkantys pasiūlymai bus atmetami kaip neatitinkantys pirkimo sąlygose nustatytų reikalavimų.

1 lentelė: Automobiliui keliami techniniai reikalavimai
	Eil. Nr.
	Reikalavimai
	Minimalūs reikalavimai
	Siūlomo automobilio parametras ir parametro reikšmė
(pildo Tiekėjas)

	BENDRI PARAMETRAI
	

	1.1
	Automobilio gamintojas/markė/ modelis
	Nurodyti gamintoją, tikslų modelį ir markę. 
	(Automobilio gamintojas, markė ir modelis)
(Internetinė nuoroda su gamintojo pateiktomis techninėmis charakteristikomis arba kiti technines charakteristikas patvirtinantys dokumentai)


	1.2.
	Kategorija
	M1, iki 3,5 t bendrosios masės.
	

	2.
	Būklė
	Automobilis turi būti naujas, neeksploatuotas.
	

	3.
	Pavara
	Priekinių ratų pavara arba visų ratų pavara.
	

	4.
	Kėbulo tipas
	Vienatūris arba universalas su padidintu tūriu.
	

	5.
	Vairas
	Vairas kairėje pusėje su vairo stiprintuvu.
	

	6.
	Atsarginis ratas arba gamyklinis ratų remonto komplektas
	Atsarginis ratas, raktas rato nuėmimui ir kėliklis. Jei siūlomam modeliui gamintojas nenumato komplektavimo standartinio dydžio atsarginiu ratu, vietoj atsarginio rato, rakto rato nuėmimui ir kėliklio, automobilis turi būti sukomplektuotas gamykliniu ratų remonto komplektu (oro kompresorius, specialūs klijai).
	

	7.
	Durų užraktas
	Gamyklinis centrinis visų durų užraktas su nuotoliniu valdymu ir „Kasko“ draudimo reikalavimus atitinkančia apsaugos sistema. Mažiausiai du užvedimo rakteliai su centrinio užrakto nuotolinio valdymo pulteliais.
	

	8.
	Kita įranga
	Medžiaginių arba guminių kilimėlių komplektas salone.
	

	9.
	Automobilio komplektacija
	Automobilis turi būti visiškai sukomplektuotas, su visais dokumentais bei teisės aktais nustatytus reikalavimus atitinkančiais: vaistinėle, gesintuvu, avariniu ženklu, šviesą atspindinčia liemene, transportavimo kilpa.
	

	VAIRAVIMO IR TECHNINIAI PARAMETRAI
	

	10.
	Variklio tipas
	Benzinas arba benzinas/elektra (Hibridas, tinka visų tipų: Įkraunamas PHEV (Plug-In Hybrid Electric Vehicle) su originaliais automobilio įkrovimo laidais, pakrauti automobilį iš 230 V +/-10%; arba Pilnasis hibridas FHEV (Full Hybrid Electric Vehicle).
	

	11.
	Variklio galia
	Ne mažiau kaip 80 kW.
	

	12.
	Pavarų dėžė
	Mechaninė arba automatinė.
	

	13.
	Automobiliai privalo atitikti Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos  aplinkos ministro 2011 m. birželio 28 d. įsakymu Nr. D1-508, 2 priedo 10.1.1 papunktyje nurodytą minimalų aplinkos apsaugos kriterijų – atliekant pirkimus Lietuvos Respublikos alternatyviųjų degalų įstatymo 15 straipsnio 1 dalyje nustatytais atvejais ir atsižvelgiant į šio įstatymo 15 straipsnio 3, 4 ir 5 dalyse pirkimams nustatytus reikalavimus, perkama transporto priemonė suprantama kaip apibrėžta Alternatyviųjų degalų įstatymo 2 straipsnio 23 ir (ar) 36 dalyse, išskyrus šio įstatymo 15 straipsnio 7 dalyje nurodytas transporto priemones. (Aktualioje redakcijoje, t. y. šiuo metu galiojančioje teisės akto redakcijoje Alternatyvių degalų įstatymo 2 straipsnio 23 dalis yra 2 straipsnio 16 dalis, 2 straipsnio 36 dalis yra 2 straipsnio 23 dalis).
	Siūloma transporto priemonė turi atitikti Lietuvos Respublikos alternatyviųjų degalų įstatymo 2 straipsnio 16 dalis –  Netarši transporto priemonė – M1, M2 arba N1 kategorijos transporto priemonė, kurios išmetamo CO2 kiekis neviršija 50 g/km, o realiomis važiavimo sąlygomis išmetamų teršalų kiekis neviršija 80 procentų ribinės vertės, nustatytos 2007 m. birželio 20 d. Europos Parlamento ir Tarybos reglamente (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (Euro 5 ir Euro 6) ir dėl transporto priemonių remonto ir priežiūros informacijos prieigos.
	Pateikiami gamintojo techniniai dokumentai, tiekėjo deklaracija arba kiti lygiaverčiai įrodymai.

	14.
	Kablys
	Privaloma (sumontuotas). Kablys reikalingas iki 750 kg bendrosios masės priekaboms.
	

	TALPUMAS IR FUNKCIONALUMAS
	

	15.
	Sėdimų vietų skaičius
	Ne daugiau kaip 9.
	

	16.
	Durų skaičius
	Ne mažiau kaip 5.
	

	17.
	Bagažinės tūris
	Ne mažiau kaip 600 litrų, matuojant pagal „Verband der Automobilindustrie“ metodiką, 5 sėdimų vietų konfigūracijoje.
	

	18.
	Matmenys
	Automobilio ilgis ne trumpesnis nei 4200 mm
	

	KOMFORTAS IR SAUGA
	

	19.
	Klimato kontrolės sistema
	Automatinis oro kondicionierius. 
	

	20.
	Automobilio valdymo ir saugumo sistemos
	Vairuotojo ir keleivio oro saugos pagalvės. Galvos atramos ir saugos diržai vairuotojo ir visoms keleivių vietoms. Elektroninė stabilizavimo sistema (ESP), stabdžių antiblokavimo sistema (ABS).
	

	21.
	Parkavimo pagalba
	Privaloma (be arba su vaizdo atvaizdavimu 
salone esančiame ekrane).
	

	22.
	Laisvų rankų įranga
	Laisvų rankų įranga su mobiliojo telefono sąsaja.
	

	23.
	Ratlankiai
	Skardiniai arba lengvojo lydinio ratlankiai.
	

	24.
	Audio sistema
	Skaitmeninė radijo sistema su ne mažiau kaip 4 garsiakalbiais.
	

	25.
	Padangos
	Automobilis turi būti pateiktas su vasarinių padangų komplektu. Tiekėjas papildomai turi pateikti vieną komplektą naujų žieminių padangų, atitinkančių gamintojo reikalavimus.
	

	
	Reikalavimai garantinei priežiūrai 

	26.
	Garantija visam automobiliui
	ne trumpiau 60 mėn.
	


Pastabos:
1. Jeigu apibūdinant pirkimo objektą techninėje specifikacijoje ar kituose pirkimo dokumentuose nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, sertifikatai, standartai, protokolai, turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2. Jeigu apibūdinant pirkimo objektą techninėje specifikacijoje ar kituose pirkimo dokumentuose nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

